Samotná výdrž sa odvíja od viacerých parametrov počnúc typom využívanej batérie a končiac jej kapacitou. Priamo ju ovplyvňuje aj prítomnosť a miera využívania doplnkových technológií, napríklad ANC. Štandardne sa výdrž slúchadiel na jedno nabitie pohybuje v rozmedzí 3 – 10 hodín, nájsť však môžete aj modely, ktoré túto hranicu podliezajú či preliezajú. Väčšina dnes dostupných modelov dnes disponuje nabíjacím puzdrom, ktoré dokáže slúchadlá ešte niekoľkokrát plne dobiť. Pri kúpe slúchadiel je potrebné brať ohľad nielen na veľkosť samotnej batérie, ale aj na typ nabíjacieho puzdra. Tie najmodernejšie totiž disponujú funkciou rýchleho nabíjania, vďaka ktorej dokážu slúchadlám dodať v priebehu 10 minút 1 alebo 2 hodiny energie. \r